Document ID: 32005D0475

KOMISIJAS LĒMUMS
(2005. gada 15. jūnijs)
ar kuru groza I un II pielikumu Lēmumam 2002/308/EK, ar ko izveido apstiprināto zonu un apstiprināto saimniecību sarakstu attiecībā uz vienu vai vairākām vīrusu hemorāģiskās septicēmijas (VHS) un lašu infekciozās hematopoētiskās nekrozes (IHN) zivju slimībām
(izziņots ar dokumenta numuru K(2005) 1766)
(Dokuments attiecas uz EEZ)
(2005/475/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1991. gada 28. janvāra Direktīvu 91/67/EEK, ar ko nosaka dzīvnieku veselības prasības, kas regulē akvakultūras dzīvnieku un produktu laišanu tirgū (1), un jo īpaši tās 5. un 6. pantu,
tā kā:
(1)
Ar Komisijas Lēmumu 2002/308/EK (2) izveido apstiprināto zonu un apstiprināto saimniecību sarakstu, kas atrodas zonās, kas nav apstiprinātas attiecībā uz atsevišķām zivju slimībām.
(2)
Francija, Vācija, Itālija un Spānija ir iesniegušas pamatojumu zonu apstiprināšanai attiecībā uz VHS un IHN atsevišķām zonām, kas atrodas šo valstu teritorijā. Iesniegtie dokumenti liecina, ka šīs zonas atbilst Direktīvas 91/67/EEK 5. panta prasībām. Līdz ar to tās atbilst apstiprinātas zonas statusam un ir iekļaujamas apstiprināto zonu sarakstā.
(3)
Dānija, Francija, Vācija un Spānija ir iesniegušas pamatojumus, lai atsevišķas to teritorijā esošās saimniecības, kas atrodas neapstiprinātajās zonās, tiktu apstiprinātas attiecībā uz VHS un IHN. Iesniegtie dokumenti apliecina, ka šīs audzētavas atbilst Direktīvas 91/67/EEK 6. panta prasībām. Līdz ar to tās atbilst statusam - apstiprināta zivjaudzētava neapstiprinātā zonā - un ir iekļaujamas apstiprināto saimniecību sarakstā.
(4)
Vācija un Itālija ir pieprasījušas ieviest tehniskus grozījumus apstiprināto saimniecību, kas atrodas neapstiprinātajās zonās, sarakstā, galvenokārt tādēļ, ka mainījušās īpašumtiesības.
(5)
Tādēļ ir attiecīgi jāgroza Lēmums 2002/308/EK.
(6)
Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,
IR PIEŅĒMUSI ŠO LĒMUMU.
1. pants
Lēmumu 2002/308/EK groza šādi:
1.
Tā I pielikumu aizstāj ar šā lēmuma I pielikuma tekstu.
2.
Tā II pielikumu aizstāj ar šā lēmuma II pielikuma tekstu.
2. pants
Šis lēmums ir adresēts dalībvalstīm.
Briselē, 2005. gada 15. jūnijā

Labels: 0
18
6